**ACTE NECESARE**

Ajutoarele pentru încălzirea locuinţei și suplimentul pentru energie se acordă pe baza următoarelor documente:

**1. CERERE - DECLARAŢIE PE PROPRIE RĂSPUNDERE - formular tipizat**

**2. COMPONENȚA FAMILIEI - documente de identitate în termen de valabilitate pentru titular şi membrii incluși în cerere:**

- cărţi de identitate, buletine de identitate, cărţi de identitate provizorii – este obligatoriu ca toate persoanele menționate în formularul de cerere să aibă înscrisă în actele de identitate adresa la care solicită ajutorul pentru încălzire (mutația sau viza de reședință);

- certificate de naştere pentru minori;

- permise de şedere temporară; permise de şedere pe termen lung, certificate de înregistrare sau cărţi de rezidenţă ale tuturor persoanelor care au aceeaşi reşedinţă, domiciliază la aceeaşi adresă, sunt înscrise în cartea de imobil şi sunt luate în calcul la cheltuielile comune, **După caz;**

- hotărâre judecătorească de divorț; hotărârea judecătorească de încredințare/de încuviințare a adopției/privind măsura plasamentului/plasamentului în regim de urgență, după caz, - actul doveditor privind instituirea tutelei/curatelei, după caz.

**3. LOCUINȚA** - Persoanele care locuiesc la adresa pentru care se solicită ajutor de încălzire, vor atașa, după caz, documentul care atestă calitatea în care deține acea locuință: ***contract de vânzare-cumpărare; contract de vânzare-cumpărare cu clauză de întreținere sau cu drept de habitație / uzufruct; contract de închiriere (înregistrat la administrația financiară și valabil); certificat de moștenitor; contract de comodat; contract de concesiune***;

- numele, prenumele persoanelor înregistrate în cartea imobilului şi care figurează la cotele de întreţinere;

**4. VENITURI** - adeverințe de venit eliberate de angajator, pentru veniturile din salariu, ***se vor declara veniturile nete (inclusiv tichete de masă, vouchere de vacanță sau alte bonusuri, după caz****);*

- adeverințe de la administrațiile financiare pentru veniturile din activități independente, din cedarea folosinței bunurilor, din investiții, din premii și jocuri de noroc, *etc;*

- cupon pensie, cupon indemnizație handicap (inclusiv certificatul de incadrare in grad de handicap), indemnizație șomaj, etc.

**Acte privind veniturile realizate** de la toţi membrii familiei sau de la toate persoanele care au aceeaşi reşedinţă, domiciliază la aceeaşi adresă, sunt înscrise în cartea de imobil și sunt luate în calcul la cheltuielile comune ale acesteia, sau, după caz, de persoana singură*,* **în luna anterioară depunerii cererii**:

La stabilirea venitului net lunar al familiei sau, după caz, al persoanei singure se iau în considerare **toate veniturile pe care membrii acesteia le-au realizat în luna anterioară depunerii cererii**, inclusiv cele care provin din drepturi de asigurări sociale de stat, asigurări de șomaj, indemnizații, alocații și ajutoare cu caracter permanent, indiferent de bugetul din care se suportă, obligații legale de întreținere și alte creanțe legale, **cu excepția**: sumele primite cu titlu de prestații sociale, în baza Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare; alocația de stat pentru copii acordată în baza Legii nr. 61/1993 privind alocația de stat pentru copii, republicată, cu modificările ulterioare; sumele acordate ca burse sau alte forme de sprijin financiar destinate exclusiv pentru susținerea educației preșcolarilor, elevilor și studenților, prin programe ale Ministerului Educației, ale altor instituții publice și private, inclusiv organizații neguvernamentale;sumele primite din activitatea desfășurată ca zilier, în condițiile Legii nr.52/2011 privind exercitarea unor activități cu caracter ocazional desfășurate de zilieri, republicată, cu modificările și completările ulterioare, precum şi cele obținute în calitate de prestator casnic în baza Legii nr.111/2022 privind reglementarea activității prestatorului casnic;sumele primite de persoanele apte de muncă din familie ca urmare a participării la programe de formare profesională organizate în condițiile legii, dacă acestea nu au titlu de venituri salariale;sumele primite ocazional din partea unor persoane fizice ori juridice, precum şi sumele cu titlu de ajutor de urgență primite de la bugetul de stat sau local;stimulentul educațional acordat potrivit prevederilor Legii nr.248/2015 privind stimularea participării în învățământul preșcolar a copiilor provenind din familii defavorizate, republicată, sub formă de tichet social pentru stimularea participării în învățământul preșcolar a copiilor proveniți din familii defavorizate;sumele ocazionale acordate de la bugetul de stat sau bugetele locale cu caracter de despăgubiri ori sprijin financiar pentru situații excepționale;ajutorul pentru încălzirea locuinței și suplimentul pentru energie acordate în baza Legii nr.226/2021, cu modificările ulterioare;indemnizația lunară de hrană acordată în baza Legii nr.584/2002 privind  măsurile de prevenire a răspândirii maladiei SIDA în România şi de protecție a persoanelor infectate cu HIV sau bolnave de SIDA, cu modificările şi completările ulterioare, şi indemnizația lunară de hrană prevăzută de Legea nr.302/2018 privind măsurile de control al tuberculozei;sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaționale aprobate.

**ATENTIE!**

Pentru acordarea ajutorului de încălzire a locuinței aferent sezonului rece 2024 – 2025, precum și pentru acordarea suplimentelor de energie, în conformitate cu prevederile Legii nr. 226/2021 privind stabilirea măsurilor de protecție socială pentru consumatorul vulnerabil de energie, se ia în calcul cuantumul pensiilor aferente lunii august 2024.

**Astfel, la depunerea formularelor de cerere, dovada veniturilor de pensii este reprezentată de ultimul cupon de pensie emis înainte de recalcularea acestora, respectiv cel din luna august 2024.**

**ATENȚIE!**

În situația în care veniturile realizate de membrii familiei menționați în formularul de cerere sau de persoana singură sunt anuale sau periodice, pentru stabilirea venitului net lunar se calculează media lunară a acestora în raport cu perioada pentrucare au fost acordate.

Persoanele care beneficiază de pensii trebuie să declare toate tipurile de pensii pe care le primesc.

Persoanele care beneficiază de ajutor de șomaj trebuie să declare cuantumul ajutorului încasat în luna anterioară depunerii cererii și trebuie să depună un nou formular de cerere actualizat în momentul în care încetează dreptul la ajutorul de șomaj.

**5. DOVADA BUNURILOR MOBILE ŞI IMOBILE DEŢINUTE** –

- **Titularul și membrii incluși în cerere (persoane majore) care au reşedinţă în comuna Sânpetru Mare şi domiciliul în altă localitate** vor depune:

* **certificat de atestare fiscală;**  ***de la compartimentul taxe şi impozite locale*** din localitatea de domiciliu, privind clădirile, terenurile și mijloacele de transport aflate în proprietate, pentru fiecare persoană cuprinsă în cerere (certificat de atestare fiscală);
* ***adeverința de la Registrul Agricol*** al primăriei din localitatea de domiciliu privind terenurile sau animalele aflate în proprietatea persoanelor cuprinse în cerere;

**6. FACTURĂ – necesar pentru datele de identificare ale furnizorului, codul de client, codul locului de consum**:

1. **Pentru ajutorul de încălzire (pe perioada sezonului rece) – se bifează un singur sistem !**

 **- combustibili solizi și petrolieri (lemne) - se bifează căsuța corespunzătoare**

1. **Pentru consumul energetic – supliment pentru energie (pe tot parcursul anului) – se pot bifa mai multe surse de energie și se va atașa factură la fiecare sursă bifat**

 **- combustibili solizi și petrolieri (lemne) - se bifează căsuța corespunzătoare**

*Factura care se depune trebuie sa aiba titularul de contract in viata, deoarece ajutorul de incalzire nu se poate acorda pe factura unui decedat*

*Dacă pe factură apare înscrisă altă persoană decât abonatul, calitatea de persoană îndreptăţită se probează cu contractul de închiriere, împuternicire, concesiune, comodat, etc*;

**7. NEGATIE de la primăria de domiciliu, pentru cei care nu au domiciliul stabil în comuna Sânpetru Mare - din care să rezulte că nu s-a solicitat ajutor pentru încălzirea locuinţei – original**